b'\n_START_ARTICLE_\nSegura-luokka\n_START_SECTION_\nSuunnittelu\n_START_PARAGRAPH_\nAlusten propulsioj\xc3\xa4rjestelm\xc3\xa4 koostuu kahdesta MTU-Baz\xc3\xa1n 6V 396 TB83 -dieselmoottorista, kahdesta COMBIMAC:n s\xc3\xa4hk\xc3\xb6moottorista ja kahdesta Voith-Schneider VSP 18 GH/135:sta. Propulsioj\xc3\xa4rjestelm\xc3\xa4 tuottaa 560 kilowattia, mik\xc3\xa4 mahdollistaa 14 solmun huippunopeuden. S\xc3\xa4hk\xc3\xb6ntuotantoon aluksilla on kolme Isotta Franschinin V1312 generaattoria. Alusten toimintamatka on 2\xc2\xa0000 merimailia 12 solmun nopeudella._NEWLINE_Aluksilla on merenkulkututka Kelvin-Hughes 1007, merivalvontatutka Koden MDC 1550 ja kaikuluotain VDS AN/SQQ-32 (Sp). Taistelunjohtoj\xc3\xa4rjestelm\xc3\xa4 on FABA MCM ja viestij\xc3\xa4rjestelm\xc3\xa4t mahdollistavat SHF SATCOM, INMARSAT, UHF, HF ja VHF yhteydet. Miinantorjuntaj\xc3\xa4rjestelm\xc3\xa4n\xc3\xa4 on joko yksi tai kaksi Pluto Plus sukellusvenett\xc3\xa4 ja Minesniper sek\xc3\xa4 dopplerluotain EDO 3060.'